Sesang odiedo omnun čchakhan namča

Sesang odiedo omnun čchakhan namča (; ; slov. doslovne: Dobrý muž, ktorého na tomto svete nenájdeš) je juhokórejský seriál z roku 2012. V hlavných úlohách sa predstavili Song Čung-ki, Mun Čchä-won a Pak Si-jon. Je to temná, ale aj romantická melodráma o zrade, ktorú vysielala stanica KBS2 každú stredu a štvrtok o 21:55, a to od 12. septembra do 15. novembra 2012.

Dej
Chytrý a nádejný študent medicíny Kang Ma-ru (Song Čung-ki) bol hlboko zaľúbený do svojej o trochu staršej susedy a televíznej reportérky Han Čä-hi (Pak Si-jon). Lenže keď sa Čä-hi začne zhoršovať situácia a zúfalo sa snaží uniknúť chudobe, stretne muža, ktorý všetko zmení. Kvôli bohatému generálnemu riaditeľovi, ktorý jej ponúka život v pohodlí, sa Ma-ruovi otočí chrbtom a pred láskou uprednostní peniaze.

Strašná zrada zanechá Ma-rua úplne zlomeného a neostane len pri hneve. Ma-ru sa zmení na úplne iného človeka. Po niekoľkých rokoch má teraz 30, pracuje ako barman a gigolo a už viac nie je tým „dobrým chlapcom“. Raz stretne So Un-gi (Mun Čchä-won), mladú bohatú dedičku, ktorá je pripravovaná na prevzatie otcovho konglomerátu. Je chladná, vypočítavá, vyzná sa v biznise a otec ju vychovával tak, aby nikdy nikomu neukázala svoje city. Ma-ru v nej však vzbudzuje zvedavosť, až na neho nakoniec nevie prestať myslieť.

Ma-ru sa rozhodne využiť ju v svojich plánoch, ako sa pomstiť Čä-hi, ale Un-gi sa do neho zaľúbi. Práve keď sa o ňu začne úprimne zaujímať, zistí Un-gi pravdu a rozídu sa. Lenže autonehoda ju pripraví o pamäť a znova vstupuje do Ma-ruovho života.

Obsadenie

Hlavné postavy
 Song Čung-ki ako Kang Ma-ru 
 Kang Čchan-hi ako mladší Kang Ma-ru
 Mun Čchä-won ako So Un-gi 
 Pak Si-jon ako Han Čä-hi 
 Pak So-jong ako mladšia Han Čä-hi

Vedľajšie postavy

 I Kwang-su ako Pak Čä-gil 
 I Ju-bi ako Kang Čcho-kcho 
 Han So-čin ako mladšia Kang Čcho-kcho
 I Sang-jop ako Pak Čun-ha 
 Kim Tchä-hun ako An Min-jong
 Jang Ik-čun ako Han Čä-sik, Čä-hin brat
 Kim Jong-čchol ako So Čong-kju, Un-gin otec
 Čin Kjong ako sekretárka Hjon Čong-hwa
 O Jong ako sekretár Čo Jong-bä
 Čo Hü-čun ako So Un-sok, Un-gin polovičný brat
 Kim Je-won ako Kim Ju-ra 
 I Jong-un ako Kang Mjong-ču

 Čong Un-pchjo ako manažér Čong
 I Pjong-čun ako riaditeľ Čchö
 Min Ung-sik ako detektív
 I Jong-ran ako generálna riaditeľka Čo
 Čo Un-suk ako skutočná mama Kang Čcho-kcho (cameo)
 Čo Song-ha ako doktor Sok Min-hjok (cameo v 1., 12. a 20. epizóde)
 Danny Ahn ako Kim Čong-hun, Un-gin ex-priateľ (cameo v 2. a 15. epizóde)
 Kim So-ra ako Un-gina mama (cameo)
 Sin Da-un ako zlatokopka (cameo v 1. epizóde)
 Kim Čä-hwa ako Japonka (cameo v 1. epizóde)
 Kim Hung-ki ako Ma-ruov otec (len na fotke)
 Čchö Ta-in ako dcéra Kang Čcho-kcho (cameo)

Produkcia
Scenáristkou seriálu bola I Kjong-hi, ktorá predtým napísala aj Will It Snow for Christmas?, Thank You, A Love to Kill, I'm Sorry, I Love You a Sang Doo! Let's Go to School.

Kim Čin-won predtým režíroval epizódy zo seriálu Drama City, a to Just an Ordinary Love Story, Crossing the Young-do Bridge, Guardian Angel Kim Yeong-goo, Snail Gosiwon a The Last Flashman.

Seriáloví kamaráti Song Čung-ki a I Kwang-su sú priateľmi aj v skutočnosti a toto bolo od Songovho odchodu zo šou Running Man prvýkrát, čo sa spolu objavili na televíznej obrazovke.

Soundtrack

Part 1

Part 2

Sledovanosť
Počnúc 5. epizódou bol seriál najsledovanejším programom vo svojom vysielacom čase.

Medzinárodné vysielanie
 : Indosiar - vysielané v roku 2015 denne o 15:30.
 : GMA Network - vysielané od 22. júla do 31. októbra 2013 v pondelky a štvrtky o 22:15.
 : 8TV - vysielané od 21. novembra do 27. decembra 2013 v pondelky až piatky o 20:30.
 : Viva - vysielané v rokoch 2013 a 2014.
 : Channel 7 - vysielané od 1. apríla do 9. júla 2015 v pondelky a štvrtky o 03:35.
 : CCN TV6 - vysielané v roku 2015.

Ocenenia a nominácie

Referencie

Externé odkazy
 Oficiálna webová stránka

Zdroj

Televízne seriály z roku 2012
Televízne seriály Kórejskej republiky
Televízne seriály KBS